Julius Keleras

Julius Keleras (g. 1961 m. kovo 3 d. Vilniuje) – lietuvių poetas, fotografas, dramaturgas.

Biografija 

Baigė Juozo Tallat-Kelpšos aukštesniąją muzikos mokyklą, vėliau Vilniaus universiteto Filologijos fakulteto lietuvių kalbos ir literatūros specialybę (diplominis darbas „Simono Daukanto istorijos filosofija“). 1989 m. priimtas į Ilinojaus valstybinį universitetą (UIC) Čikaga, JAV, kur 1992 m. jam suteiktas laisvųjų menų magistro laipsnis.

1987 m. Lietuvos kino studijoje redaktorius, Vilniaus valstybinio universiteto Lietuvių literatūros katedros asistentas. 1992–1995 m. Vilniuje leidyklos „Lumen/Logos“ redaktorius bei vertėjas. 1995–2001 m. Niujorke Tėvų Pranciškonų leisto savaitraščio „Darbininkas“ vyr. redaktorius.

Nuo 1992 m. Tarptautinio PEN klubo narys, nuo 1999 m. – Lietuvos rašytojų sąjungos narys. Nuo 2005 m. Lietuvos fotomenininkų sąjungos narys.  Nuo 2014 m. Lietuvos literatūros vertėjų sąjungos narys.

1996–2000 m. atstovavo Lietuvių PEN centrą tarptautiniuose PEN kongresuose.

Išleido keturiolika poezijos knygų. Eilėraščiai išversti į portugalų, rusų, slovakų, vengrų, bulgarų, anglų, švedų, lenkų, latvių, gruzinų, čekų, slovakų, italų, maltiečių, ispanų, japonų, arabų kalbas, publikuoti tų šalių periodikoje bei antologijose. Kūryboje pastebimi egzistenciniai motyvai.

Dalyvavo tarptautiniuose poezijos festivaliuose: Minske (Baltarusija, 2014), Medellin (Kolumbija, 2013), Varšuvoje (2011), Maskvoje (2011), Sankt Peterburge (2011), Rygoje (Latvija), Medanoje (Slovėnija), Visbyje (Švedija); Tarptautinio PEN klubo kongresų skaitymuose: Maskvoje (2000), Helsinkyje (1998) ir kitur. Yra gavęs Baltijos šalių rašytojų ir vertėjų centro (Visbis, Švedija, 2006) stipendiją. 2007 m. Juliaus Kelero pjesė „A-B“ Antrajame Nacionalinės dramaturgijos festivalyje „Versmė“ pripažinta viena geriausių.

2009-2012 m. yra surengęs dvidešimt neformalių „Poezijos skaitymų“, vykusių dusyk per mėnesį įvairiose Vilniaus vietose. Jame yra dalyvavę daugelis žinomiausių Lietuvos ir  užsienyje gyvenančių lietuviškai rašančių poetų (A. A. Jonynas, L.  Šimkutė, A. Žagrakalytė, I. Butkutė, S. Kondratavičius, M. Burokas, R. Šileika, T. Žvirinskis, J. Keleras, S. Paliulytė, L. Katkus, Montė, A. Galinis, A.  Kaziliūnaitė, D. Jazukevičiūtė, D. Gintalas, G. Norvilas, V. Dekšnys, R. Brundzaitė, N. Cibulskas, E. Noreika, M. Balakauskas ir kt.). Šie skaitymai buvo atviri ir kitiems žanrams ar eksperimentams - prozą yra skaičiusi Danutė Kalinauskaitė, Robertas Kundrotas, S. Parulskį - dekonstravę A. Gajauskas ir V. Klimašauskas; lyrines  obscesijas skaitė Kunigaikštis Vildaugas ir T. A. Rudokas. Savo  filmus festivalyje yra rodę E. Jansas, J. Remeikytė, D. Liškevičius, mikro parodą R. Šileika.

Nuo 2020 m. Lietuvos kultūros tarybos ekspertas.

Įvertinimas 
 1981 m. „Moksleivio“ premija už eilėraščius.
 1988 m. „Pergalės“ premija už eilėraščius.
 1988 m. „Nemuno“ premija už eilėraščius.
 1995 m. Lietuvių Rašytojų Draugijos (Niujorkas) premija už geriausią metų poezijos knygą „Sauja medaus“.
 2007 m. Antrojo Nacionalinės dramaturgijos festivalio „Versmė“ laureatas.
 2008 m. nominuotas „Poezijos pavasario“ laureatūrai.
 2009 m. Trečiojo Nacionalinės dramaturgijos festivalio „Versmė“ laureatas.
 2010 m. PŠP poezijos festivalio laureatas.
 2011 m. „Varpų“ almanacho prizas už poeziją.
 2013 m. Vilniaus miesto mero premija už eilėraščius Vilniui ir „Vilniaus šaligatvius“.
 2014 m. Jono Aisčio premija už eilėraščių rinkinį „Vėliau, gerokai vėliau“
 2014 m. respublikinio haiku konkurso „Valtys kopose“ laureatas (I vieta šiuolaikinių haiku kategorijoje)
 2016 m. respublikinio haiku konkurso „Valtys kopose“ laureatas (I vieta šiuolaikinių haiku kategorijoje)
 2016 m. „Varpų“ almanacho laureatas už pjesę.
 2016 m. Šarūno Šimulyno premijos laureatas.
 2021 m. nominuotas „Poezijos pavasario“ laureatūrai.

Kūryba 

Eilėraščių rinkiniai:
 Žiemos valtys, – Vilnius: Lietuvos Rašytojų Sąjungos leidykla,1988;
 Baltas kalėdaitis, – Čikaga: Ateities literatūros fondas, 1990;
 Sauja medaus, – Vilnius: Lietuvos Rašytojų Sąjungos leidykla, 1995;
 XL eilėraščiai, – Vilnius: Lietuvos Rašytojų Sąjungos leidykla, 1998;
 Sniegas, benamis, krentantis, – Vilnius, Apostrofa, 2007;
 Pažadink, Naujosios Romuvos fondas, 2008;
 Tai tu, – Vilnius: kitos knygos, 2010;
 Dviese apie meilę/Dvoje o milosci – (dvikalbis meilės lyrikos rinkinys: Barbara Gruszka-Zych, Julius Keleras), – Vilnius, Naujosios Romuvos fondas, 2012.
 Vėliau, gerokai vėliau, – Vilnius: homo liber, 2013.
 Dviese apie meilę/ Zu zweit über die Liebe – (dvikalbis meilės lyrikos rinkinys: Aldona Gustas, Julius Keleras), – Vilnius, Naujosios Romuvos fondas, 2014.
 erškėtuogės kopose, – Vilnius: Lietuvos Rašytojų Sąjungos leidykla, 2015.
 Dviese apie meilę/ Divata par milestibu – (dvikalbis meilės lyrikos rinkinys: Amanda Aizpuriete, Julius Keleras), – Vilnius, Naujoji Romuva, 2016.
 Karalius Bulviagalvis II (dailininkas Vidas Poškus) – Vilnius: JK, 2016
 Kol atsivers jūra“/ “Пока не расступится море”, Vilnius: JK, 2016.
nepaliekantis miestas – Vilnius: Homo liber, 2020

Eilėraščiai antologijose:
 Lithuania: In Her Own Words. An Anthology of Contemporary Lithuanian Writing. (sudarė Laima Sruoginis) – Vilnius: Tyto Alba, 1997.
 In Our Own Words: Generation X Poetry (redagavo Marlow Peerse Weaver) – MW Enterprises, 1999.
 Gyvas atodūsis/Breathing Free. Poems from the Lithuanian (sudarė ir vertė Vyt Bakaitis) – Vilnius: Lietuvos Rašytojų Sąjungos leidykla, 2001.
 Dar penkios minutės nakties. Lietuvių meilės lyrika (sudarė Kęstutis Navakas) – Vilnius: Tyto Alba, 2007.
 Iš Vilniaus į Vilnių (sudarė Aidas Marčėnas) – Vilnius: Lietuvos Rašytojų Sąjungos leidykla, 2008.
 Dnevi poezije in vina – Ljubljana, Slovenia: Študentska založba, 2004.
 An Echo of Vilnius – (Poems and Photography) – Vilnius: Lietuvos Rašytojų Sąjungos leidykla, 2009.
 A Home for a Wind/Vėjo namai – Lietuvių haiku antologija (sudarė ir išvertė Artūras Šilanskas) – Vilnius: Vaga, 2009.
 In forma di parole: Mappa della poesia lituana del terzo Novecento – Bologna, 2010.
 „Varpai“ (almanachas) – Šiauliai, 2011 m., p 39-46.
 Žadnych slow nie osądzaj: Antologija uczestnikow 40 . Warszawskiej jeseni poezji – Warszawa, 2011.
 Sinais de Poesia/Poezijos signalai – šiuolaikinės portugalų ir lietuvių poezijos rinktinė – Vilnius: Naujoji Romuva, 2012.
 El cantaro vacio. The Empty Amphora – Antologia. Anthology. 7a Conferencia de la Asociacion Mundial de Haiku 2013 – Medellin, Colombia, 2013.
 Линия времени: Новая литовская поэзия в переводах Георгия Ефремова – Вильнюс: liTTera, 2014.
 Ars Poetica? Искусство поэзии? Стихи вильнюсских поэтов в переводах Виталия Асовского. – Вильнюс: Zarzecze, 2015.
„Versos en blanco. Poesía lituana contemporánea“ (Puebla: Circulo de Poesia, 2019) .

Sudarytos knygos
 Pirštai jos neša leliją (Moteris - XX-XXI a. lietuvių poezijoje) - Vilnius: Naujoji romuva, 2017.
 Sunkūs jo gyvenimo stebuklai (Vyras -XX-XXI a. lietuvių poezijoje) - Vilnius: Naujoji romuva, 2020.

Knygos vaikams
 Karalaitė Murzė – Vilnius: Lietuvos Rašytojų Sąjungos leidykla, 2011.
 66 istorijos – Vilnius: kitos knygos, 2012.
 66 istorijos tęsiasi – Vilnius: kitos knygos, 2014
 Karalaitė, kuri nesiprausė – Vilnius: kitos knygos, 2015.

Proza

Teta Elzė, Šaltojo karo lyderė – Vilnius: Homo liber, 2014.

 Vertimai
 Skraidantis ežeras„ – Vilnius: Pasviręs pasaulis, 2007 (Ivaro Ivasko „Baltijos elegijas“ vertė Julius Keleras).
 William S. Burroughs „Narkašas“ (romanas, versta su Agne Narušyte) – Vilnius „kitos knygos“, 2009.
 Laima Vincė „Juk pažadėjai“ – Vilnius: Baltos lankos, 2011.
Dan Brown "Laukinė simfonija" – Kaunas: Jotema, 2020.

Pjesės:
 58 sapnai ir kitos vienaveiksmės pjesės – Vilnius: Lietuvos Rašytojų Sąjungos leidykla, 2009.

Teatriniai projektai:
 Žiema, žiema, grįžk į kiemą!” („Vilnius – Europos kultūros sostinė 2009“, Menas netikėtose erdvėse: Žemaitės skveras, Vilnius, 2008 rugsėjo 21 d.), poetinio teksto autorius (režisierius Saulius Varnas).
 "Paika pelytė” (Valstybinis Jaunimo teatras), inscenizacijos bendraautoris (kartu su Arnoldu Jalianiausku), 2009 m.
 "58 sapnai“ (Alytaus miesto teatras), autorius, premjera 2010 m. kovo 27. Alytuje.
 "58 sapnai" (Kauno kamerinis teatras), autorius, premjera 2017 m. kovo 29 d. Kaune.
 "Sapnai" (Minsko (Baltarusija) Naujasis teatras, autorius, premjera 2017 m. gegužės 30 d. Minske.
 "Karalaitė Murzė" (baleto libreto autorius), "Šokio teatras", premjera 2017 m. birželio 1 d. Vilniuje.

Pjesės antologijose:

XXI amžiaus lietuvių dramaturgija – Vilnius: Lietuvių literatūros ir tautosakos institutas, 2010.

Personalinės parodos:

"Veidas: idėjos" – Lietuvos Rašytojų sąjungoje – 2004.

"Veidas: idėjos" - Maironio muziejus, Kaunas, 2004;

"Veidas: idėjos" - Anykščiai, Koplyčia, 2004;

"Kūnų ribos" - Jūrmala (Latvija); 2005,

"Kūnų ribos" - Antano Mončio festivalis, Palanga, 2006.

"Išeitys" - ARTima, Vilnius, 2006.

"Išeitys" The Baltic House of Writers and Translators, Visby, Švedija, 2006.

"Vilniaus šaligatviai" – Maskva, 2008.

"Vilniaus šaligatviai" – Lietuvos pasiuntinybė – Briuselis, 2011.

"Vilniaus šaligatviai" – Molėtų dailės galerija – Molėtai, 2014.

"Vilniaus šaligatviai" – Galerija CECH – Minskas, Baltarusija, 2014.

"Nida - tylos atvirutės" - Kauno pilis - Kaunas, 2017 spalio 13 - lapkričio 7.

"Nida - tylos atvirutės" - Kauno VDU Socialinių mokslų fakultetas - Kaunas, 2017 lapkričio 30 - gruodžio 21.

Fotografiniai ciklai:
 Nežymūs žmonės, 2003-;
 Veidas: idėjos, 2003-;
 Kūnų ribos, 2004-;
 Išeitys, 2005-.
 Vilniaus šaligatviai 2006 -

Fotografija:
 Vilniaus šaligatviai (sudarė Agnė Narušytė ir Julius Keleras) – Vilnius: Naujosios Romuvos fondas, Knygius, 2010.

Fotografijos antologijose:
 Lietuvos fotografija: vakar ir šiandien (sudarė Margarita Matulytė) – Vilnius: Lietuvos Fotomenininkų Sąjunga, 2004.
 Lietuvos fotografija: vakar ir šiandien (sudarė Margarita Matulytė) – Vilnius: Lietuvos Fotomenininkų Sąjunga, 2005.
 Lietuvos fotografija (sudarė Mindaugas Kavaliauskas) – Kaunas: Šviesa, 2007.
 Sukurta Nidoje (sudarė Remigijus Treigys ir Adas Sandrauskas) – Klaipėda: Lietuvos fotomenininkų sąjungos Klaipėdos skyrius, 2007.
 Lietuvos fotografija: vakar ir šiandien (sudarė Algimantas Aleksandravičius) – Vilnius: Lietuvos Fotomenininkų Sąjunga, 2010.
 Lietuvos fotografija: vakar ir šiandien (sudarė Algimantas Aleksandravičius) – Vilnius: Lietuvos Fotomenininkų Sąjunga, 2011.

Fotografijos kolekcijose:
 Lietuvos dailės muziejus, Vilnius.
 Soreinen Law Office, Vilnius.
 Privačios kolekcijos JAV, Vokietijoje, Švedijoje, Lietuvoje.

Nuorodos 
 Fotografijos internete
 Poezija internete 
 Tekstai.lt

Lietuvos poetai
Lietuvos fotografai
JAV lietuviai
Lietuvių PEN centro nariai